b'\n_START_ARTICLE_\nStudebaker Avanti\n_START_SECTION_\nGamyba\n_START_PARAGRAPH_\n1962\xc2\xa0m. baland\xc5\xbeio 26 d. automobilis buvo pristatytas Niujorko tarptautin\xc4\x97je automobili\xc5\xb3 parodoje ir tuo pat metu kasmetiniame Visuotiniame akcinink\xc5\xb3 susirinkime. Rod\xc5\xbeeris Uordas, 1962\xc2\xa0m. \xe2\x80\x9eIndianapolis 500\xe2\x80\x9c lenktyni\xc5\xb3 nugal\xc4\x97tojas, gavo Studebaker Avanti kaip dal\xc4\xaf prizinio paketo ir taip tapo pirmuoju Avanti savininku. Studebaker tur\xc4\x97jo daug problem\xc5\xb3 su k\xc4\x97bulu, kurios buvo susij\xc4\x99 su tiek\xc4\x97jais, pritaikymu ir apdaila, tod\xc4\x97l d\xc4\x97l daugyb\xc4\x97s v\xc4\x97lavim\xc5\xb3 buvo at\xc5\xa1aukta daug u\xc5\xbesakym\xc5\xb3. 1962\xc2\xa0m. gruod\xc4\xaf k\xc4\x97bul\xc5\xb3 gamyba buvo perkelta \xc4\xaf Studebaker kompanij\xc4\x85._NEWLINE_Automobilio kaina buvo gana didel\xc4\x97\xc2\xa0\xe2\x80\x93 4 445 JAV doleri\xc5\xb3, tai yra beveik tiek pat kiek kainavo Ford Thunderbird ir auk\xc5\xa1tesn\xc4\x97 nei Chevrolet Corvette ar Buick Riviera.\n_START_SECTION_\nU\xc5\xbedarymas\n_START_PARAGRAPH_\nPo Sout Bende esan\xc4\x8dio Studebaker fabriko u\xc5\xbedarymo buvo prane\xc5\xa1ta, kad automobiliai Avanti nebebus gaminami. Tuo metu t\xc5\xabkstan\xc4\x8diai automobili\xc5\xb3 dulk\xc4\x97jo Sout Bendo sand\xc4\x97liuose, apie 2 500 liko pas dilerius ir tik 1 600 automobili\xc5\xb3 buvo parduota. Skirtingai nuo to \xe2\x80\x9eChevrolet\xe2\x80\x9c 1963\xc2\xa0m. pagamino 23 631 \xe2\x80\x9eCorvette\xe2\x80\x9c model\xc4\xaf, o \xe2\x80\x9eFord\xe2\x80\x9c\xc2\xa0\xe2\x80\x93 apie 70 000 \xe2\x80\x9eThunderbird\xe2\x80\x9c modeli\xc5\xb3. 1963\xc2\xa0m. kompanijos prezidentas \xc5\xa0ervudas Erbertas buvo priverstas pasitraukti d\xc4\x97l skrand\xc5\xbeio v\xc4\x97\xc5\xbeio.\n_START_SECTION_\nPaveldas\n_START_PARAGRAPH_\nAvanti pavadinimas, instrumentai ir \xc5\xbeem\xc4\x97 buvo parduoti dviem Studebaker dileriams\xc2\xa0\xe2\x80\x93 Neitui Altmanui ir Leo Niumenui, kurie prad\xc4\x97jo nedidel\xc4\x99, naujo dizaino Avanti su Chevrolet V8 varikliu, replik\xc5\xb3 gamyb\xc4\x85, kuri truko iki 2006\xc2\xa0m._NEWLINE_Originalusis Studebaker Avanti buvo apib\xc5\xabdintas kaip \xe2\x80\x9evienas i\xc5\xa1 svarbiausi\xc5\xb3 pokario pramon\xc4\x97s etap\xc5\xb3\xe2\x80\x9c.'